ناتو، نروژده تخمیناً ۳۰ مین عسگر، یوزلرجه اوچاق و گمینین قاتیلیمی ایله مانورلار ائدیر.
مارس و آوریل آیلاری بویو داوام ائد‌جک «سویوق تپکی ۲۰۲۲» مانوروندا آوروپا و قوزئی آمریکادان ناتو متفیقلری ایله یاناشی، اتفاقین اورتاقلاری اولان سوئد و فنلاندان عسگرلر ده ایشتیراک ائدیر.
هاوا، قورو و دنیز عنصورلارینین مانوروندا ۲۷ اؤلکه‌دن ۳۰ مین عسگر، ۲۲۰ اوچاق و ۵۰دن چوخ گمی سویوق هاوا شرایطینده تعلیمه قاتیلیر.
مانوردا «نروژه سالدیری ائدیلدیگی و اتفاق آنلاشما‌سینین توپلو ساوونمانی اؤن‌گؤرن ۵.جی ماده‌سینین ایشه سالیندیغی» سناریو تطبیق ائدیلیر.
ناتودان وئریله‌ن آچیقلامادا مانورون ساوونما آماجلی اولدوغو، اوزون زامان اؤنجه پلانلاندیغی و روسیانین اوکراینایا ۲۴ فوریه‌دن بری داوام ائد‌ن سالدیریسی ایله باغلی اولمادیغی وورغولاندی.
آچیقلامادا ناتو متفیقلرینین مانوردا شفاف داوراندیغی و اولوسلارآراسی تعهدلارا سایغی ایله یاناشیلدیغی بیلدیریلدی.
"آوروپا گوونلیک و امکداشلیق تشکیلاتینا عضو اولان بوتون اؤلکه‌لردن گؤزلمچیلر "سویوق تپکی" مانورونا دعوت ائدیلمیشدیر، آنجاق روسیا دعوتی رد ائتمیشدیر" ایفاده‌سینی ایشلتدی.
